Държавен вестник, бр. 32, 2021 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  32
кораборемонтен завод, без това да представлява неразумна заплаха за морската среда. 
2.6 
Във всички тези случаи заинтересованата Администрация трябва да гарантира 
цялостното и ефикасно извършване на прегледа и да се ангажира да предприеме 
необходимите мерки за изпълнението на това си задължение. 
3.1 
Състоянието на кораба и неговото оборудване трябва да се поддържат така, че да се 
осигури съответствие с разпоредбите на настоящата Конвенция и да се гарантира, че 
корабът във всяко едно отношение ще остане годен да плава, без да представлява 
неразумна заплаха за морската среда. 
3.2 
След приключване на преглед на кораб, изискуем по силата на параграф 1 от 
настоящото правило, не трябва да се правят промени в структурата, оборудването, 
системите, приспособленията, инсталациите или материалите, обхванати от прегледа, без 
разрешение от Администрацията, освен при пряка подмяна на такова оборудване и 
приспособления. 
3.3 
При настъпване на инцидент с кораб или при откриване на дефект, които засягат 
значително целостта на кораба или ефективността или целостта на негово оборудване, 
обхванато от настоящия Анекс, капитанът или собственикът на кораба при първа 
възможност трябва да докладва на Администрацията, на признатата организация или на 
определения инспектор, отговорни за издаването на съответното свидетелство, който да 
започне разследване, за да се определи дали е необходим преглед съгласно параграф 1 от 
настоящото правило. Ако корабът се намира в пристанище на друга Страна, капитанът или 
собственикът трябва да докладват незабавно на съответните органи на тази пристанищна 
държава, като определеният инспектор или признатата организация следва да проверят 
дали такъв доклад е бил изготвен. 
Правило 9 
Издаване или потвърждаване на свидетелство 
1 
Международно свидетелство за предотвратяване на замърсяването при превоз на 
вредни течни вещества в наливно състояние се издава след първоначален или подновителен 
преглед в съответствие с разпоредбите на правило 8 от този Анекс на всеки кораб, 
предназначен за превоз на вредни течни вещества в наливно състояние, извършващ рейсове 
до пристанища или терминали под юрисдикцията на други страни по Конвенцията. 
2 
Свидетелството се издава или потвърждава от Администрацията, или от лице или 
организация, надлежно упълномощени от нея. Във всеки случай Администрацията носи 
пълна отговорност за издаденото свидетелство. 
3.1 
Правителството на страна по Конвенцията може, по молба на Администрацията, да 
изиска преглед на кораб и, ако е убедено, че са спазени разпоредбите на този Анекс, следва 
да издаде или да разреши издаването на Международно свидетелство за предотвратяване 
на замърсяването при превоз на вредни течни вещества в наливно състояние на даден 
кораб, както и, при необходимост, да направи потвърждение или да разреши заверката за 
такова върху това корабно свидетелство в съответствие с този Анекс. 
3.2 
Копие от свидетелството и копие от доклада от прегледа трябва да бъдат 
предоставени във възможно най-кратък срок на Администрацията, която е отправила 
искането. 
3.3 
Всяко така издадено свидетелство трябва да съдържа декларация, в която да е 
посочено, че то е издадено по искане на Администрацията и че има същата сила и се 
приема при същите условия като свидетелство, издадено по силата на параграф 1 от